google/wiki40b huggingface dataset:
Ingjald Nissen

Bakgrunn

Nissen tilhørte en norsk gren av den danske slekten Nissen (fra Sønderjylland). Han ble student i 1915 og tok magistergrad i filosofi i 1925. Han studerte deretter psykologi, sosiologi og filosofi utenlands, og kom blant annet i kontakt med den østerrikske filosofen Alfred Adlers «individualpsykologi».

Psykiater, forfatter

Han praktiserte som psykoanalytiker i Oslo, med konsesjon fra 1939. Allerede i 1938 ble han imidlertid statsstipendiat, og kunne bruke tid på forfatterskapet. 
Hans forfatterskap omfatter blant annet Sjelelig forsvar: mindreverdighetsfølelse, seksualhemning og maktstreben (1930), hvor han redegjør for Adlers teorier; Sjelelige kriser i menneskets liv: Henrik Ibsen og den moderne psykologi (1931), hvor han bruker Adlers teorier på Ibsens drama Vildanden – Rosmersholm – Hedda Gabler; Psykologisk-analytisk teknikk: Praktiske retningslinier (1936), utgitt av Vitenskapsakademiet; Psykologiske motiver i Gustav Vigelands kunst i Kunst og Kultur 1951; og hans oppsummerende verk Menneskelige oppgaver og utveier: Ledende idéer i mitt forfatterskap (1966). Nissen virket også en periode som litteraturanmelder i Arbeiderbladet. Han var en nær venn av maleren Alfred Hagn.
I en særklasse står hans mest kjente verk Psykopatenes diktatur (1945), hvor han, ifølge Atle Kittang, gjør «et ambisiøst forsøk på å forstå den tyske katastrofen i et psykososiologisk perspektiv. Her kombineres flere av Nissens viktigste begreper (mindreverdighet, maktvilje, mannsforbund, forventning) i en analyse av det nazistiske diktaturets psykopatologiske grunnstruktur.» Nissens hypotese var at nazismen er det psykopatiske menneskets samfunnsform. Han mente at det hadde hersket en påfallende passivitet overfor nazismen i de vestlige demokratiene i tiden før andre verdenskrig, parallelt med hvordan psykopatiske individer kan drive normale mennesker inn i en fortvilt tilstand der de overtar eller tilpasser seg psykopatens idéer for å overleve. I virkeligheten var det krefter i de demokratiske landene som advarte om den fremvoksende nazismen, slik som Johan Scharffenberg med sin artikkelserie i Dagbladet, hvor han diagnostiserte Hitler som sinnssyk.
Ingjald Nissen er opphavsmann til begrepet "hersketeknikk", som han analyserte allerede i 1945, i boken Psykopatenes diktatur. Han behandlet dette også i 1966 i Menneskelige oppgaver og utveier.
Brønnøysund lufthavn, Brønnøy

Lokale forbindelser

Det er 2 km avstand med bil fra Brønnøysund sentrum. Lokale busser betjener flygplassen. Det finnes leiebil der.

Ulykker

Fredag 6. mai 1988, like før kl. 21, under innflygning i spesielt dårlig sikt til Brønnøysund lufthavn, styrtet et Widerøe-fly av type Dash 7 mot en fjellvegg i Torghatten som ligger ca. 10 km sør-sørøst for flyplassen. Alle 36 som var ombord omkom.
Jeong Ho-won

Karriere

Ved Asia & South Pacific Boccia Championships 2009 kom han på 1.-plass. Han vant også to gull ved VM i boccia 2010 (CPISRA Boccia World Championships). Individuelt vant han finalen 10-0 over José Macedo, og i parkonkurransen i klassen BC3 vant Sør-Korea også 10-0 over Portugal. 
Ved Asian Para Games 2010 fikk han sølv i klassen BC3. Han slo Akarapol Punsnit 10-0 i semifinalen, men tapte 4-6 for sin landsmann Han-Soo Kim i finalen. 
I 2011 vant han gull i klassen BC3 ved CPISRA Boccia World Cup 2011, foran Ye-Jin Choi og Han-Soo Kim. Ved utgangen av 2011 var han rangert som nummer 1 i verden i sin klasse.
Ved Paralympiske sommerleker 2012 i London fikk han én medalje; han fikk sølv individuelt i klassen BC3. Han vant på tie-break over José Macedo i semifinalen, men tapte 3-4 for Ye-Jin Choi i finalen. Han deltok også i parkonkurransen, der Sør-Korea ble slått av Belgia i bronsefinalen, og endte på 4.-plass.
Sanselighet

Sanselighet betegnes ofte som at man hengir seg til behagelige sanseopplevelser gjennom sinnet. Ordet betegner også en form for erotikk, da ofte i formen sensualitet. I den tradisjonelle, europeiske tenkning har man sett et avgjørende skille mellom kropp og sjel. Sjelen, som rommet tenkning, religiøsitet, vilje og pliktfølelse, ble ansett for å være en fange i kroppens urene fengsel, som var fylt med fristelser som kunne trekke sjelen vekk fra dens rette element: det guddommelige.
Ut fra en slik grunntanke ble sanseligheten fordømt som en bevisst hengivelse til disse «kjødelige» fristelser. Det var i seg selv et svakhetstegn som behøvde rettledning, men det var også et skråplan, som kunne føre sjelen bort fra troen på Gud. Det er i et slikt lys man måse de gjentagne påstandene om heksenes sanselighet og tøylesløse hengivelser til djevelen.
Sanselig betød for datidens mennesker en hengivelse til det onde, og det førte tidlig til at den ble fordømt under navnet "nytelsessyke" (luxuria). Sammen med andre laster ble nytelsessyke regnet for én av den katolske kirkes syv dødssynder.
PIIGS

PIIGS er et akronym på fire medlemsland av Den europeiske union (EU); Portugal, Italia, Hellas og Spania, som er kjent for problemer med statsgjeld og/eller å være i økonomisk krise. Navnet «PIGS» ble basert på disse fire landenes første bokstav, og ble skapt av media i engelsktalende land. Siden Pigs betyr gris, ofte oppfattet som et nedsettende begrep, brukes det ikke i offisielle sammenhenger.
Definisjonen av PIGS-landene utvides av og til med Irland, ofte i stedet for Italia; noen ganger er både Irland og Italia inkludert ved navnet «PIIGS».
DS «Ellavore» (1925)

Krigsforlis

«Ellavore» ankom  Rouen Frankrike 6. juni 1940. Frankrike var på dette tidspunkt under invasjon av tyske styrker. To dager senere forlot hun Rouen å seilte ned Seine der hun ankret opp ved byen Corvette. Tidlig neste morgen ble hun nødt til å seile videre da et raffineri i byen var satt i brann. Samme ettermiddag ble hun oppbrakt av en patruljebåt som gav dem instrukser om å seile til Le Havre tidlig neste morgen 10. juni.
Samme kveld som hun ankom Le Havre ble «Ellavore» truffet av en bombe. Bomben gikk igjennom lasteluke nummer 3, og eksplosjonen var så kraftig at båten ble løftet ut av vannet, noe som førte til at skipet sank da vannet fosset inn. Mannskapet klarte å redde seg over i nærliggende skip.
930-årene

-- 930 -- 931 -- 932 -- 933 -- 934 -- 935 -- 936 -- 937 -- 938 -- 939
Tiårsoversikt
Tour de Vendée

Norske prestasjoner

Thor Hushovd har vunnet rittet én gang, i 2004. I 1989 ble Atle Kvålsvoll nr 2 bak, Laurent Bezault.
Midnight Commander

GNU Midnight Commander, også kjent som mc, er en fri og åpen, multiplattform, kommandolinjebasert og ortodoks filbehandler. Utviklingen av filbehandleren ble startet av Miguel de Icaza i 1994.
Midnight Commander er lisensiert under GNU General Public License.
Tyristrand kirke

Bygningshistorie

I tiden før Tyristrand fikk egen kirke måtte folk helt til Hole for å gå i kirke, siden de på den tiden tilhørte Hole prestegjeld. Etter hvert som befolkningstallet økte utover på 1800-tallet ble derfor ønsket om ei egen kirke stadig sterkere. I 1841 ble det derfor fremmet et forslag om å flytte Bønsnes kirke fra middelalderen til Tyristrand, men dette ble det ikke noe av. Utover på 1850-tallet kom det imidlertid mer fart i saken, og i 1855 ble arkitekt Christian Heinrich Grosch engasjert for å tegne kirken, som ble approbert av kongen den 7. desember samme året. Kirken ble oppført av Peder N. Stiksrud og Ole N. Opsahl.

Kirkebygget

Kirken er bygget som langkirke av laftet tømmer og har saltak. Utvendig er veggene panelte og hvitmalte. Koret er smalere enn skipet og har et sakristi på hver side. Inntil vestgavlen i koret står det også et våpenhus i to etasjer som bærer en takrytter med høy hjelm. I 1971 ble det også anlagt to rom på hver side av våpenhuset. Disse har skråtak. Langveggene i skipet består av fem felt, der de tre midtre feltene har et høyt vindu hver. Feltene på hver siden har tre høytsittende småvinduer hver. Alle vinduene er smårutet og har trekantavslutning i toppen.
Opprinnelig sto kirken på en grunnmur av naturstein, men denne ble skiftet ut med en betongmur i 1962.

Interiør og inventar

Kirken er panelt innvendig. Innvendig stolpereisning deler av skipet i midtskip og sideskip. Koret har samme høyde og bredde som midtskipet, og i åpningen mellom kor og skip er det en profilert rundbue med gotisk preg. Gulvet i koret ligger tre trinn over gulvet i skipet. Galleriet bæres av fire frittstående søyler og har brystning med fyllinger.
Altertavlen har utskjæringer og inngir et gotisk preg. Den er laget av snekker Thrue fra Drammen, visstnok etter ønske av Adolph Tidemand, som i 1875 malte det fantastiske oljemaleriet på lerret som pryder altertavlen. Bildet forestiller «Kristus i skyene» og måler (lysåpningen) i bredde 193 cm og i høye 345 cm.
Døpefonten er sjusidet og formet som en kalk. Prekestolen her seks fag og er inndelt med profilerte ledd. Den ble senket i 1949.
Orgelet ble opprinnelig overtatt fra Norderhov kirke, som fikk nytt «Gomnæsorgel» i 1853. Det gamle kom opprinnelig fra Tyskland til Norderhov i 1830 og hadde fem stemmer. Dette ble delvis ombygget av A. G. Gomnæs i 1875 og fikk da tretten stemmer. Et nytt orgel ble bygget av J. H. Jørgensen i 1925. Det fikk ny spillepult i 1966.

Annet

Tyristrand kirke tilhører Tyristrand menighet i Ringerike prosti i Tunsberg bispedømme.
VM i svømming 2011 – 100 meter rygg menn

Semifinaler

Semifinalene ble avholdt kl. 18.10 lokal tid.
SOS-barnebyer

Famileprogrammer

SOS-familieprogram retter seg mot vanskeligstilte familier. Målgruppene er alenemødre med barn, familier som ledes av barn eller besteforeldre, samt familier der omsorgspersonene er syke. Familiene får ulike tilbud som rådgivning, yrkesopplæring, hjemmebesøk, psykososial oppfølging, matvaresikkerhet og hiv- og aidsforebyggende tiltak. Det fokuseres på «hjelp til selvhjelp», og målet er at familiene skal klare seg selv og kunne ta vare på barna.

I Norge

«Komiteen for norske venner av SOS-barnebyer» ble etablert i 1964, og ble senere til Stiftelsen SOS-barnebyer Norge. Organisasjonen støtter SOS Children's Villages Internationals internasjonale aktiviteter. SOS-barnebyer Norge har i underkant av 100 000 fadderskap og 150 000 øvrige givere, og er den største private innsamlingsorganisasjonen innen bistand i Norge. 
I 2009 åpnet den første norske SOS-barnebyen i Olsvik i Laksevåg bydel i Bergen. Barnebyen er et fellesskap med åtte nye hjem for barn som ikke kan bo sammen med sin egen familie, og som er under omsorg av barnevernet. Søskengrupper blir prioritert ved inntak.
Ulsteinfjorden

Ulsteinfjorden er en liten fjord på vestsiden av Hareidlandet i Ulstein kommune på Sunnmøre. Fjorden strekker seg cirka 4,5 kilometer sørover fra Rundafjorden til Ulsteinvik, som er kommunesenteret i kommunen. Fjorden har innløp i nord mellom Vattøya i vest og Gåsneset i øst og ender ved Kloholmene og Hatløya i sør. Vest for Ulsteinfjorden ligger Bøfjorden på østsiden av Leinøya.
Asterix: Trylledrikkens hemmelighet

Asterix: Trylledrikkens hemmelighet (på fransk: Astérix: Le Secret de la Potion magique) er en fransk animert film regissert av Alexandre Astier og Louis Clichy, som også regisserte Asterix: Byplanleggeren (på fransk: Astérix: Le Domaine des Dieux) fra 2014. Filmen hadde verdenspremiere i Frankrike 5. desember 2018 og norsk premiere 12. april 2019. Det er den første Asterix-tegnefilmen hvor Roger Carel ikke gjorde stemmen til Asterix i den franske versjonen, han ble byttet ut med Cristian Claiver, som også spilte Asterix i Asterix og Obelix møter Cæsar (på fransk: Astérix et Obélix contre César) i 1999 og Asterix og Obelix: Oppdrag Kleopatra (på fransk: Astérix et Obélix: Mission Cléopâtre) i 2002.

Handling

For første gang knekker Miraculix foten i det han skulle plukke misteltein. Han innser at han vil trenge en yngre arvtager for å sikre trylledrikkoppskriften og landsbyens fremtid. Han får hjelp av Asterix og Obelix, og Miraculix gir beskjeder til de andre trollmennene via villsvinene.
Ole-Martin Ihle

Virke

Ole-Martin Ihle står, sammen med Harald Eia, bak programserien Hjernevask, som ble vist på NRK1 våren 2010. Siden den gang har han vært redaktør for magasinet Alfa, og jobbet for Funkenhauser Productions og Feelgood Scene Film & TV, blant annet med programmet Brille. Han har også jobbet med TV-program som Store Studio og Trygdekontoret for NRK, skrevet for blant annet Morgenbladet, Samtiden, Natt&Dag og D2, og gitt ut flere bøker, deriblant Da He-Man kom til Norge: en fortelling om å vokse opp på 80-tallet.
Personekvivalent

Personekvivalent eller personenhet er et uttrykk fra kommunalteknikk, og er et uttrykk for kapasitet og belastning i vannforsyning, kloakkanlegg og avløpsrensing.
Personekvivalent, pe: Den mengde organisk stoff som brytes ned biologisk med et biokjemisk oksygenforbruk målt over fem døgn, BOF5 , på 60 g oksygen per døgn. Forurensningsforskriften
Personer har en del av sitt forbruk av vann og sitt bidrag av avløp der de bor, og en del på jobb eller skole. Derfor regnes en beboer som 0,8 pe, mens en arbeidsplass eller elev regnes som 0,2 pe.
Meierier, slakterier og andre virksomheter bidrar også med organisk stoff. Det samme gjør jord. Personekvivalent er derfor ikke det samme som person. Organisk stoff kan sedimentere i avløpsledninger for så å spyles ut når det regner. Mengden organisk stoff i avløpet varierer derfor.
For å beregne hvor mange personer som er knyttet til et avløpsanlegg, kan man regne at hver person bidrar med 1,6 gram totalt fosfor, tot P, pr døgn. Fosfor fra mennesker er i større grad enn organisk stoff løst, slik at mengden ikke varierer så mye med nedbør. Nitrogen (12 g pr. person og døgn) og koksalt (10 gram pr. person og døgn) kan også med forbehold brukes i slik beregning.
Vannforbruk i husholdninger beregnes til 130–180 liter per persondøgn; 
Avløpsrør og kummer er ikke så tette som man kunne ønske. I tillegg kommer en del feilkoblinger. Derfor er det vanlig at mengden avløpsvann er dobbelt så stor som vannforbruket skulle tilsi.
Også forbruk innenfor landbruk og industri kan omregnes til personekvivalenter.
Breivika

Breivika er en bydel i Tromsø. Den ligger på østsida av Tromsøya, rundt tre kilometer nord for Tromsø sentrum. Her ligger blant annet Universitetet i Tromsø, Universitetssykehuset i Nord-Norge, Tromsø havn og Breivika videregående skole.
Breivika er også et viktig knutepunkt for veinettet i byen, hvor E8 har sitt nordligste sluttpunkt. E8 fortsetter gjennom Tromsøysundtunnelen og så til fastlandet. Riksvei 862 fra Tromsø lufthavn møter E8 i rundkjøring, og Breivikatunnelen på fylkesvei 862 går ut her. Fv59 fra Nord-Tromsøya møtes i rundkjøringen ved Tromsøysundtunnelen og UNN.
Living My Life Without You

Melodi Grand Prix

Sangen var ett av åtte bidrag i den norske finalen på NRK Marienlyst i Oslo lørdag 27. februar 1999. Den ble framført av Stig van Eijk, som deltok under artistnavnet Van Eijk. Sangen var det siste bidraget ut på scenen, og i avstemningen vant «Living My Life Without You» overlegent. Låten ble dermed Norges bidrag til Eurovision Song Contest samme år.
Utdypende artikkel: Melodi Grand Prix 1999
VG mente «Living My Life Without You» hadde potensial, og Dagbladet mente sangen var catchy. «Norge har fått en ny popartist. Denne låta kommer vi langt med i Jerusalem.» skrev avisen.

Eurovision Song Contest

Van Eijk framførte «Living My Life Without You» i Eurovision Song Contest i Jerusalem lørdag 29. mai. Dette var første gang siden 1976 at et norsk bidrag ble framført på engelsk, etter at Den europeiske kringkastingsunion hadde fjernet regelen som krevde at alle land måtte synge på sitt eget språk. Til slutt ble «Living My Life Without You» nummer 14 av 23, med 35 poeng.
Lyriske stykker

Lyriske stykker er en samling 66 små til mellomstore ensatsige klaverstykker komponert av Edvard Grieg, og utgitt i ti hefter i perioden 1867 til 1901.
Det var med disse lyriske stykkene at Griegs musikk for alvor skulle komme til å trenge inn i de tusen hjem. Men selv om musikken er lettfattelig og vesentlig beregnet på klaverelever og amatørpianister, er alle imponerende håndverk, hvor den nasjonale egenarten tydelig kommer frem. Mange av stykkene innehar også en friskhet i både melodi, harmoni og rytme som gjør at de har bevart sin popularitet til vår egen tid. I samlingen finnes flere av hans best kjente stykker, som Arietta, Bryllupsdag på Troldhaugen, Trolltog, Til våren og Sommerfugl.
Mange store pianister har opp i gjennom årene gjort innspillinger av utvalgte lyriske stykker, blant dem Walter Gieseking, Emil Gilels og Leif Ove Andsnes. Sistnevnte spilte i 2002 inn en CD med 24 lyriske stykker på Griegs eget Steinway-flygel på Troldhaugen. Av pianister som har spilt inn komplette utgaver av stykkene, finner vi blant andre Håkon Austbø, Eva Knardahl og Einar Steen-Nøkleberg. Noen få innspillinger av Griegs egne tolkninger av egne verker finnes også. Disse ble utgitt på plateselskapet Simax.
Fædrelandet (dansk avis)

Fædrelandet var en dansk avis som kom ut i årene 1834–1882. Fædrelandet var en av de førende aviser i kampen om en fri forfatning, særlig da den på 1840-tallet skrev om nasjonalitetskampen i Slesvig og dermed de nasjonalliberale synspunkter «Danmark til Ejderen!».
Under marsrevolusjonen i 1848 ble møtene mellom de nasjonalliberale holdt i avisens lokaler. Etter 1849 fremholdt avisen det nasjonalliberale synspunkt, blant annet gjennom redaktøren Carl Ploug.
Astrid Lindgren-prisen

Astrid Lindgren-prisen er en årlig litteraturpris som tildeles svenske barnebokforfattere, «för förtjänstfullt författarskap inom barn- och ungdomslitteraturen». Prisen ble stiftet i 1967 av forlaget Rabén & Sjögren, som var Lindgrens eget forlag, både som forfatter og som forlagsredaktør. 
Prisbeløpet er 50 000 svenske kroner, og den deles ut årlig på Astrid Lindgrens fødselsdag den 14. november. Juryen for prisen består av representanter for forlaget og for Astrid Lindgren.
Folkeavstemningen om sammenslåing av Troms og Finnmark

Folkeavstemningen om sammenslåing av Troms og Finnmark fant sted i Finnmark den 14. mai 2018. Den ble besluttet gjennomført av Finnmark fylkesting etter misnøye med Stortingets vedtak av 8. juni 2017 om å slå sammen Finnmark med Troms til et nytt fylke som del av regionreformen. Målet med folkeavstemningen var å legge politisk press på Stortinget for å få omgjort sammenslåingsvedtaket.
En undersøkelse gjort i forkant viste at 82 % av befolkningen i Finnmark ønsket en folkeavstemning. I Troms var støtten for å avholde folkeavstemning på 65 %, men en tilsvarende folkeavstemning har ikke blitt avholdt der.
På stemmeseddelen ble velgerne stilt spørsmålet «Ønsker du at Finnmark fylke skal slås sammen med Troms fylke?» med valgmulighetene «Ja» og «Nei». 58 % av de stemmeberettigede avga stemme og resultatet ble et flertall (87 %) mot fylkessammenslåing. I forkant håpet fylkesordfører Ragnhild Vassvik på over 75 % valgdeltakelse.
Etter avstemningen uttalte kommunalminister Monica Mæland at folkeavstemningen i Finnmark ikke kunne overprøve stortingsvedtaket.
Fylkesvei 1074

Fylkesvei 1074 går mellom Værne Kloster og Ekely i Rygge kommune. Veien er 1,5 km lang.
Frem til 2019 hadde veien betegnelsen Fylkesvei 340.
Lilith

Etymologi

Hebraisk: לילית,; akkadisk: Līlītu er adjektiv av hun- eller hankjønn fra ursemittisk rotord L-Y-L i betydningen «natt», bokstavelig oversatt til «kvinnelig nattvesen/demon», skjønt det eksisterer inskripsjoner i kileskrift hvor Līlīt og Līlītu viser til sykdomsbærende vindånder.
En annen mulighet er en assosiasjon ikke med «natt», men med «vind», således identifisere den akkadiske Lil-itu som et lån fra sumeriske lil, «luft» – særlig fra NIN.LIL, «luft-frue», gudinne av sørvinden (og hustru av Enlil) – og itud, «månen».

Mesopotamisk mytologi

Det akkadiske rike, hvor semittisk språk tidligst er attestert, og i Sumer, hvor den tidligste sivilisasjoner som bosatte Mesopotamia, utviklet en meget intim kulturell symbiose med utstrakt tospråklighet. Den tospråklige påvirkningen av sumerisk og akkadisk er åpenbar i alle områder, inkludert synkretisme mellom deres guder som begge adopterte hverandre guddommer. På sumerisk ble Lilit referert til som Ki-sikil-lil-la-ke, og på akkadiske var det Ardat-lili.De assyriske og babyloniske kulturene nedstammet fra disse tidlige kulturene.

Gilgamesj-eposet

Den tidligste omtale av lilitû er assosiert med en slange og en anzufugl på 2600-tallet f.Kr. i eposet om Gilgamesj. I fortellingen vokser et huluppatre i Inannas hage i Uruk og fra disse trærne har hun planlagt å bygge en ny trone. Etter at de har vokst i ti år høstet hun dem og oppdaget en slange som levde ved roten, en zufugl som hadde rede i kronen, og at Ki-sikil-lil-la-ke hadde bygd et hus av stammen. Gilgamesj skal etter sigende ha slått slangen, og deretter fløy anzufuglene til fjellene med sine fugleunger mens Ki-sikil-lil-la-ke fryktsomt ødela sitt hus og flyktet inn i skogen.

I jødiske myter

Hun var skapt av jord som Adam, og derfor skulle de være likeverdige og perfekte. Forskjellen på de to var at Lilit ville være alene om å være «på toppen» under samleie. Symbolsk betyr dette at hun satt seg selv høyere enn sin mann. Konsekvensen av dette ble at Gud kastet henne ut av Edens hage, samtidig som hun ble dømt til å være mor for alle onde ånder og demoner. Lilit ble så konen til demonenes leder, Ashmadai, og dronning over demonene. Ifølge folketroen er hun en trussel for kvinner under fødselen og nyfødte, og hun arbeider om natten.

Lilit-skikkelser i annen mytologi

I karakter minner hun om den gresk-romerske Lamia. I Hieronymus' latinske bibel Vulgata ble Lilit oversatt som Lamia. 
Som Lamia er Lilit et tydelig symbol for den «dårlige mor». Hennes karakteristiske holdninger gjør henne også sammenlignbar med den greske Hekate, som beordret menneskelige offer. Hun er forføreren som prøver å stjele sæd fra menn når de sover. Hun symboliserer sjalusi og ondskapsfull hevn. Hun kan også identifiseres med Brunhild i Nibelungsagaen og er en motsats til Grimhild, som kan sammenlignes med Eva.
Trekk fra forestillingene om Lilit kan også gjenfinnes i norske historier om Lussi. Også mara som rir sovende, jamfør mareritt, har likheter med beskrivelsene av Lilit som flygende nattdemon.
Premyer-Liha

Format

Premyer-Liha har 16 klubber og 30 serierunder som går over to kalenderår. Den starter i midten av juli med femten serierunder, før den tar en tre måneder lang vinterferie fra desember til mars. De resterende 15 serierundene spilles så fra mars og frem til midten av juni.
Klubben som vinner Premyer-Liha blir ukrainsk mester, og får muligheten til å representere Ukraina i Mesterligaen som et seedet lag. Med grunnlag i Ukrainas UEFA-ranking får også sølvvinneren en plass i Mesterligaen gjennom kvalifiseringsspill. Klubber som ender på henholdsvis tredje-, fjerde- og femteplass i serien går automatisk til kvalifiseringsspill i Europaligaen. De to siste lagene ved seriens slutt blir degradert til nivå to (Persha Liha), og erstattes med denne seriens to topplag.
Norconsult

Thailand

Selskapet har vært aktivt i Thailand innen flere områder de siste 25 årene. I dag ledes arbeidene i Thailand av Norconsult Civil Engineering Co.,Ltd (NCE), som ble etablert i 1994. NCE har 51% thai, og 49% norsk eierskap. Etter at det i starten primært ble utført oppdrag innen prosjektering av bruer og motorveier, har NCE nå utvidet sitt tjenestespekter til også å omfatte prosjektering av bygg, fabrikker, jernbane, flyplasser m.m. over hele Thailand og inn i naboland. Prosjektering av større bruer er fremdeles den største aktiviteten.

Tanzania

Selskapet har vært en stor aktør i bistandsprosjekter i Tanzania i over 30 år med en omsetning på over 200 millioner kroner i landet på disse årene. Men i 2008 trakk selskapet seg ut etter at det ble avslørt korrupsjon i datterselskapet der. To norconsultansatte ble dømt for korrupsjon, men selskapet ble ikke idømt foretaksstraff i den norske retten. Verdensbankens parallelle prosess som baserer seg på intern granskning, har ført til en midlertidig utestengelse, og kan føre til permanent utestengelse fra kontrakter i prosjekter finansiert av verdensbanken. Norconsult ble frifunnet av norsk Høyesterett.
Norconsult har gjennom årene hatt over 100 bistandsprosjekter i Tanzania, og hadde 60 personer ansatt der da de vedtok å legge ned datterselskapet og trekke seg ut av landet.